cyanic-selkie/wikianc huggingface dataset:
Keplerstjernen
Keplerstjernen, eller Fredsstjernen, er en 45 meter høy kunstinstallasjon ved Oslo lufthavn, utformet av kunstneren Vebjørn Sand. Den er plassert nord for krysset der europavei 16 møter europavei 6 ved Gardermoen Business Park.
Stjernen består av 102 stålrør og 13 stålkuler som er skrudd sammen ved hjelp av forborede gjengehull i kulene og bolter i hver stavende. Stjernespissene er sveist sammen. På stålskjelettet er det på de 20 stjernearmene montert krakelerte glassplater. Stjernens diameter er 15m. Stjernen er boltet til en betongsokkel bestående av tre trekantede 30 meters høye etterspente betongsøyler. Skulpturens høyde er totalt 46m. Det kraftige lyset gjør at stjernen er synlig flere kilometer unna i mørket.
Selve stjernen er basert på en utforming av Johannes Kepler, og er en videreutvikling av ikosaederet, som er ett av de fem platonske legemene og består av 20 trekanter, og er laget av et skjelett av stål med krakelert glass.
Stjernen er plassert på tre tretti meter høye betongsøyler; inspirasjonen til disse hentet Sand fra nunataken Arnesteinen i Dronning Maud Land, som han så under en ekspedisjon i Antarktis i 1996. Stjernen ble brukt under utdelingen av Nobels fredspris til Leger uten grenser i 1999, som er grunnen til navnet Fredsstjernen. Kunstverket ble offisielt tent ved årsskiftet 1999/2000.
Sigurd Astrup (1873–1949)
Sigurd Astrup (født 6. august 1873 i Christiania, død 10. august 1949) var en norsk forretningsmann og politiker (H).
Sigurd Astrup gikk inn som medeier i familieselskapet Astrup & Søn i 1907, og fra 1914 var han eneeier. Han satt i en årrekke som direktør og styremedlem i Den norske Creditbank, og var også involvert i en rekke forsikringsselskaper. Astrup var også aktiv i mange frivillige lag og foreninger, blant annet som formann i Norske Selskab, Norges Standardiseringsforbund og Norges Handelsstands Forbund.
Astrup har fått Sigurd Astrups vei på Haugenstua oppkalt etter seg. Han er begravet i familiegrav på Vår Frelsers gravlund i Oslo.
15. november
Fødsler
Se flere som er født 15. november i Kategori:Fødsler 15. november.
Dødsfall
Se flere som døde 15. november i Kategori:Dødsfall 15. november.
Nivellia sanguinosa
Rødvinget sibirbukk (Nivellia sanguinosa) er en bille som tilhører familien trebukker (Cerambycidae). I Norge er den funnet noen få ganger i Midt-Norge. Artsdatabanken har ikke normert noe norsk navn, men rødvinget sibirbukk er foreslått.
Utseende
En middelsstor (10–15 mm), slank trebukk med blodrøde dekkvinger, resten av dyret svart, knapt synlig hårete. Antennene er omtrent så lange som kroppen. Hodet er lengre enn bredt. Pronotum er ganske lite, sterkt hvelvet. Dekkvingene er betydelig bredere enn pronotum, ganske fint punkterte, hver vinge med to, gjerne utydelige, lengderibber. Dekkvingene har markerte, rettvinklede skuldre, bak disse er de parallellsidige til kort før spissen. Beina er ganske lange og slanke.
Levevis
Larven lever i død ved med hvitråte av ulike løvtrær. Larver er aldri funnet i Norden, så man vet ikke hvilke treslag arten utnytter her. Vegetasjonen på den ene kjente, norske lokaliteten kan tyde på at den der går på gråor og/eller hegg. De voksne billene kan finnes på hvite, åpne blomster i juni-juli.
Utbredelse
Denne meget sjeldne arten er påtruffet noen steder i Nord-, Mellom- og Øst-Europa og videre østover til Sibir. Den synes ikke å være vanlig noe sted. I Norge er den nylig funnet i Eikesdalen i Møre og Romsdal, det er også et gammelt funn fra Sel i Oppland. Den er listet som Kritisk truet (CR) i Norsk rødliste for arter fra 2006. I Sverige er arten regnet som utdødd.
Strålingståke
Strålingståke er tåke som oppstår som resultat av avkjøling av bakken og lufta umiddelbart over bakken. Slik tåke er typisk for innlandet – særlig om høsten.
Strålingståke dannes om natta i klarvær og i luft med relativt høy fuktighet. Under skyfrie forhold avkjøles bakken og lufta over bakken raskt etter solnedgang. Hvis luftfuktighten dertil er høy, vil lufttemperaturen raskt falle til under duggpunktet, og det dannes tåke.
I stille vær blir strålingståke sjelden mer enn 1 m dyp, og vil heller ikke danne et sammenhengende lag over større områder. For at strålingståke skal bli av noen mektighet, er en lett bris på 3-4 km/t nødvendig. Vinden skaper nok turbulens til å bringe tåka opp til mellom 10 og 30 m uten å spre den.
Fordi luft som rommer strålingståke er relativt kald og tung, renner den ned i forsenkninger. Derfor er strålingståke tettest i dalsenkninger, mens høyereliggende områder omkring kan være klare.
Se også
Fog
Uninett
Uninett AS var et norsk, statlig eid selskap som utviklet og drev det norske forskningsnettet som forbinder mer enn 150 norske utdannings- og forskningsinstitusjoner og over 300,000 brukere, og knytter dem opp mot internasjonale forskningsnett. Uninett hadde hovedkontor i Teknobyen i Trondheim.
Uninett AS hadde 62 ansatte, og datterselskapene Uninett Sigma2 og Norid hadde henholdsvis 10 og 17 ansatte.
Videreføring av oppgavene i to nye direktorater
Den 4. februar 2021 kunngjorde regjeringen Solberg en større omorganisering av kunnskapsforvaltningen underlagt Kunnskapsdepartementet.
Omleggingen innebar at Uninett ble en del av det nye forvaltningsorganet Sikt – Kunnskapssektorens tjenesteleverandør, som startet sin virksomhet 1. januar 2022, med Roar Olsen som direktør. Olsen hadde vært direktør for Uninett frem til 1. januar 2018, da han tiltrådte som direktør for Unit - Direktoratet for IKT og fellestjenester i høyere utdanning og forskning.
Historie
Uninett ble etablert i 1976 som et prosjekt basert på midler fra Norges Teknisk-Naturvitenskapelige Forskningsråd, og hadde sitt hovedsete ved SINTEF i Trondheim. Arbeidet ble videreført som forskningsprosjekt i SINTEF, før Uninett ble etablert som driftsorganisasjon for det akademiske datanettet i Norge. Uninett har hatt ansvaret for administrasjonen av .no-domenet på internett helt siden det ble etablert som toppnivådomene i 1987. Etter fem år som prosjektorganisasjon ble aksjeselskapet Uninett AS stiftet i 1993.
I 1999 ble deler av Uninetts virksomhet skilt ut som eget selskap, Uninett FAS (Felles Administrative Systemer). FAS skulle utvikle tekniske løsninger for effektiv drift av administrative tjenester for UH-sektoren. I 2002 og 2003 ble ytterligere to datterselskap etablert, Uninett ABC og Uninett Norid. ABC skulle bruke Uninetts kompetanse og erfaring til nettutbygging til de øvrige utdanningsinstiusjonene i Norge, med vekt på grunnskolen og de videregående skolene. Norid skulle videreføre administrasjonen av domenenavn under .no-domenet. Datterselskapet Uninett Sigma, ble opprettet i 2004. Sigma har senere endret navn til Uninett Sigma2, og koordinerer tungregning og lagring i UH-sektoren.
Etter et ønske fra Kunnskapsdepartementet om å samle de statlige ressursene innenfor IKT i grunnutdanningen ble Uninett ABC ved årsskiftet 2009/2010 skilt ut av konsernet.
Jack Crompton
John «Jack» Crompton (født 18. desember 1921 i Manchester, død 4. juli 2013) var en engelsk fotballspiller som gjennom 1940- og 1950-årene var Manchester Uniteds keeper.
Han spilte for Oldham Athletic som amatør før han ble profesjonell i Manchester United i 1944. Han spilte til sammen 212 kamper for United mellom 1945 og 1956, da han la opp. Han vant FA-cupen i 1948 med United.
Han hadde senere flere funksjoner i Manchester United. Til tross for et par år som trener i Luton Town og en kort tid som manager i samme klubb, manager i Barrow, assistent i Bury og assistent til Bobby Charlton i Preston North End, var det i United hjertet lå. Til sammen var han i klubben i over 30 år, både som spiller og trener. Han var også midlertidig manager etter at Dave Sexton fikk sparken og Ron Atkinson kom inn.
Wheatland kraftverk
Wheatland kraftverk er et varmekraftverk i Knox County, delstaten Indiana i det sentrale USA. Det har en installert produksjonskapasitet på 480 MW. Brenselkilden for anlegget er fyringsolje og naturgass. Anlegget stod ferdig i 2000. Operatør er Duke Energy. kraftverket produserer for såkalt «peak demand».
Jack Crompton
Crompton var den siste gjenlevende fra laget som vant FA-cupen i 1948 da han døde 4. juli 2013, 91 år gammel.
Valentín Elizalde
Valentín Elizalde (født 1. februar 1979, død 25. november 2006) var en meksikansk banda-musiker. Han var kjent som El Gallo de Oro «Den gyldne hane». Hans mest populære Norteño-hits var «Vete ya», «Ebrio de amor» og «Soy así».
Utgitte album
Soy Así (2005)
'''Mi Satisfacción. (2002)'''
Fjellbekksmerling
Fjellbekksmerling er en art i gruppen karpefisker. Tross populærnavnet er den ingen smerling (Cobitidae), men tilhører i likhet med slekten Sewellia til familien Balitoridae.
Valentín Elizalde
Utgitte album
Traición Federal (2000)
Fjellbekksmerling
Den finnes i hurtigstrømmende elver i Kinas høyland og innland; ikke minst i elvesystemet Xijiang og den autonome region Guizhou. Kweichow i det latinske navnet på fisken er en gammel stavemåte for Guizhou.
Valentín Elizalde
Utgitte album
Regresan los Mafiosos (1999)
Fjellbekksmerling
Den blir opptil 5,4 cm lang.
Moderne tider
Moderne tider (orig.: Modern Times) er en filmkomedie fra 1936 av Charlie Chaplin som viser hans rollefigur «Landstrykeren» som arbeider på et samlebånd i en stor fabrikk. Hovedpersonene i filmen spilles av Chaplin selv, Paulette Goddard, Henry Bergman, Stanley Sandford og Chester Conklin. Filmen er skrevet og regissert av Chaplin, og gir et bilde av hvordan livsbetingelsene var for svært mange arbeidere i de økonomiske nedgangstidene i 1930-årene.
Filmen er spilt inn i svart-hvitt og med 18 bilder per sekund. Avspilling med 24-bilder per sek. gir derfor bevegelsene på filmen et opphakket preg. Lydsporet besto primært av musikk, med noen få replikker mot slutten av filmen. Det er altså ikke en ren stumfilm.
Filmen ble svært populær hos mange, men bidro også til beskyldningene som senere ble fremmet i McCarthy-tiden om uamerikansk (kryptokommunistisk) virksomhet. Disse synspunktene er siden endret, slik at den i dag er lagt inn i USAs nasjonale filmarkiv.
Sammendrag
Charlie Chaplin spiller en fabrikk-arbeider som arbeider ved et samlebånd. Etter en rekke problemer får han nervøst sammenbrudd og løper amok, og setter seg fast i en maskin. Dette kaster hele fabrikken ut i kaos. Han blir deretter sendt til sykehus. Senere blir den nå arbeidsledige fabrikk-arbeideren feilaktig arrestert som en initiativ-taker til en kommunistisk demonstrasjon. I fengsel inntar han ved et uhell kokain, etter å ha forvekslet dette med vanlig salt. Senere snubler mannen over noen andre innsatte som forsøker å rømme fra fengsel, og han slår dem bevisstløse. Han hylles deretter som en helt, og får bedre behandling. Når han får beskjed om at han snart skal løslates på grunn av sine heroiske handlinger, argumenterer mannen for at han foretrekker livet i fengsel.
Utenfor fengsel forsøker han å finne en ny jobb, men slutter etter å ha forårsaket en ulykke. Han møter tilfeldigvis en nylig foreldreløs jente, Ellen, også kalt "The Gamin" som er på flukt fra politiet etter å ha stjålet et brød. Mannen ønsker å havne i fengsel igjen og redde jenta, så han forteller politiet at han var tyven og burde arresteres. Men et vitne avslører hva som egentlig skjedde, og mannen blir snart satt fri. For å bli arrestert igjen spiser mannen store mengder mat ved en kafeteria uten å betale for seg. Han møter Ellen, og hun overbeviser ham om å reise sammen med henne. Ellen møter tre innbruddstyver i en butikk, den ene var "Big Bill" som sier at de var sultne og desperate. Senere leser fabrikk-arbeideren om en gammel fabrikk som skal åpne igjen og får jobb der som mekaniker-assistent. Men de andre arbeiderne bestemmer seg plutselig for å streike. Mannen kaster ved et uhell en murstein mot en politimann, og blir arrestert igjen.
Thalassa
Thalassa er en av planeten Neptuns 14 kjente måner. Thalassa ble oppdaget på bilder tatt av romsonden Voyager 2 i september 1989. Oppdagelsen ble offentliggjort 29. september 1989.
Noter og referanser
<references group="N"/>
Zum
Zum er en norsk-svensk musikkgruppe fra Østlandet.
Noblesville kraftverk
Anlegget var opprinnelig et kullkraftverk. Det ble satt i drift i 1950 og besto da av to blokker på 45 MW hver. I 2002–2003 ble det gjennomført en ombygging og utvidelse av anlegget. Tre nye turbiner på 61 MW ble lagt til, og de opprinnelige blokkene ble ombygd til naturgass med en ytelse på 50 MW.
Gillan
Gillan var et britisk rockeband som hadde sin første utgivelse som Ian Gillan Band med Child in Time i 1976. De endret navn til bare Gillan i 1978, samtidig med at hele besetningen utenom Gillan selv og keyboardisten Colin Towns ble byttet ut. Bandet gikk over fra å utgi fusion til hardrock. Navnebytte, utskiftning av medlemmer og endring i stil har noen ganger blitt tolket til at det er snakk om to forskjellige band. Ian Gillan har senere gitt ut en rekke album som soloartist som ikke knyttes til bandet/bandene fra denne perioden.
Ian Gillan Band
Ian Gillan tok en pause etter at han forlot Deep Purple i 1973. Han fikk platekontrakt som soloartist og dannet etter hvert Ian Gillan Band sammen med gitarist Ray Fenwick, bassist John Gustafson, keyboardist Mike Moran og trommeslager Mark Nauseef. De fikk listeplasseringer i Storbritannia og USA med debuten, men de to neste platene solgte ikke godt nok til det. Genren for utgivelsene var jazzrock fusion. Keyboardisten Colin Towns er med fra deres andre utgivelse, Clear Air Turbulence (1977). Han har ved siden av hatt en karriere som komponist for fjernsyn, film og reklame.
Gillan
Towns og Gillan fikk med seg gitaristen Steve Byrd, bassisten John McCoy og trommeslageren Pete Barnacle da de endret navn til Gillan og gikk over til å fremføre hardrocken Ian Gillan var kjent for. Selv om Ian Gillan hadde en lang karriere bak seg, blir bandet assosiert med de nye heavy metal-bandene på slutten av 1970-tallet i Storbritannia - «New Wave of British Heavy Metal».
Senere medlemmer i Gillan er gitaristene Bernie Tormé og Janick Gers, samt trommeslagerne Liam Genockey og Mick Underwood. Bassisten John McCoy var med hele tiden.
Even Richardson
Even Richardson (født 27. februar 1961 i Oslo) er en norsk maler, tegner og grafiker, kjent for et figurativt uttrykk.
Han var elev ved Einar Granums Malerskole 1980-1981, deretter elev av Odd Nerdrum 1981-1983 og ved Statens kunstakademi 1983-1985. Han debuterte med separatutstilling i Kunsthuset i Oslo 1989 og deltok på utstillingen «Romantikk og Realisme» i 1982 og ytterligere to ganger på 80-tallet.
Han har «utviklet symbolistiske og litterærer temaer som går i retning av de seneste nyromantiske strømninger, og motivvalgene med riddere og jomfruer gir assosiasjoner til middelalderen».
Richardson har laget portretter av bl.a. Kong Olav V, Kåre Willoch og Boutros Boutros-Ghali.
Utdanningsdirektoratet
Utdanningsdirektoratet (Udir) er et norsk statlig direktorat med ansvar for barnehage, grunnskole og videregående opplæring. Direktoratet ble opprettet 15. juni 2004 og er underlagt Kunnskapsdepartementet.
Hovedoppgaver er tilsyn og regelverk, rammeplaner og læreplaner, eksamen og prøver, kunnskapsgrunnlag og barnehage- og skoleutvikling.
I 2018 ble Utdanningsdirektoratet fusjonert med Senter for IKT i utdanningen.
Tilsyn og regelverk
Utdanningsdirektoratet forvalter opplæringsloven, friskoleloven, barnehageloven og folkehøgskoleloven med forskrifter. Utdanningsdirektoratet har ansvar for at det blir ført tilsyn med landets skoleeiere; kommuner, fylkeskommuner og private skoler. Hensikten er å sikre at barn og unge får oppfylt sine rettigheter til en likeverdig opplæring av høy kvalitet.
Utdanningsdirektoratet gir tilskudd til blant annet skoler, etter- og videreutdanning av lærere og utvikling av læremidler. Målet med tilskuddene er at alle skal få den opplæringen de har krav på.
Læreplaner og rammeplanen
Utdanningsdirektorater utvikler rammeplan for barnehager og læreplaner for grunnskolen og videregående opplæring, sammen med fagmiljøer fra hele landet. Direktoratet følger videre med på hvordan rammeplanen og læreplanene for Kunnskapsløftet fungerer ute i skolene.
Kunnskapsutvikling
Direktoratet har ansvar for utviklingsprosjekter, forskning og statistikk om barnehage, grunnskole og videregående opplæring. Brukerundersøkelser for elever, lærlinger, lærere, instruktører og foreldre gir viktige tilbakemeldinger til barnehager, skoler, kommuner, fylkeskommuner og myndigheter.
På Utdanningsdirektoratets nettsider formidles resultater og analyser, blant annet på nettstedet Skoleporten.
Internasjonale sammenligninger
Utdanningsdirektoratet har ansvar for å koordinere mange internasjonale studier. PISA er den mest kjente, men Norge er med i en lang rekke undersøkelser. Disse viser norske elever og læreres kompetanse på utvalgte områder, sammenlignet med andre land. Studiene gir viktige tilbakemeldinger og har fått stor betydning for debatten om den norske skolen.
Andre oppgaver
Forvaltningen av det statlig spesialpedagogiske støttesystemet – Statped, statlige skoler og fagstyringen av de nasjonale sentrene er også direktoratets ansvar.
Organisering
Morten Anstorp Rosenkvist overtok som direktør i 2023, etter at Hege Nilssen hadde vært leder fra 2018 til sommeren 2022.
Utdanningsdirektoratet er delt inn i fem divisjoner, i tillegg til en kommunikasjonsstab og en digitaliseringsstab. Annelene Foss Svingen er kommunikasjonsdirektør.
Historikk
Utdanningsdirektoratet ble opprettet 15. juni 2004 med medarbeidere fra det tidligere Læringssenteret, Statped og oppgaver og personell fra daværende Utdannings- og forskningsdepartementet.
Fra januar 2012 overtok Utdanningsdirektoratet ansvaret for en rekke oppgaver på barnehageområdet. Målet var å styrke arbeidet med kvalitetsutvikling i barnehagesektoren ytterligere. Følgende oppgaver ble overført til direktoratet fra Kunnskapsdepartementet:
Woodsdale kraftverk
Woodsdale kraftverk er et varmekraftverk i Butler County, delstaten Ohio i det sentrale USA. Det har en installert produksjonskapasitet på 1 200 MW. Brenselkilden for anlegget er fyringsolje og naturgass. Anlegget stod ferdig i 1992. Operatør er Duke Energy.
Boeing B-17 Flying Fortress
Boeing B-17 Flying Fortress var et amerikansk fire-motors tungt bombefly utviklet og produsert av The Boeing Company før og under den andre verdenskrig. Det var det første masseproduserte bombeflyet av sitt slag og ble primært brukt til strategisk dag-bombing av tyske industrimål. Flyet ble gjennom årene utviklet i hele 16 varianter og ble benyttet som transportfly, fotorekognoseringsfly og drone. Det fantes sågar en eskorte-variant som var ekstra bestykket og skulle sørge for beskyttelse for andre bombefly.
Boeing B-17 er blitt et symbol på luftkrigen over Tyskland, ikke fordi det var det beste bombeflyet eller det mest tallrike. Men det var der, gjennom hele krigen, og det var alltid pressens favoritt. Propagandafilmer som William Wylers klassiske Memphis Belle gjorde også sitt til å bygge opp flyets symbolverdi.
Historie og utvikling
Boeing Model 299 gjorde et sterkt inntrykk på presse og oppmøtte første gang det ble rullet ut 17. juni 1935. Flyet, med sine strømlinjede former og elegante linjer, var et slående eksempel på tidens art deco og fikk alt rundt seg til å se gammeldags og utdatert ut. Pressen var imponert over flyet, og en reporter i The Seattle Times beskrev flyet som en «flyvende festning» (flying fortress), et navn som Boeing likte så godt at de fikk det registrert.
Antallet B-17 steg raskt etter USA gikk med i krigen 7. desember 1941, og flyet fikk tjenestegjøre ved hver eneste litt større miltæroperasjon frem til krigens slutt. Det beholdt sin stilling som det amerikanske luftforsvarets standard-bombefly helt til den enda større B-29 tok over rollen i slutten av 1944. Den «flyvende Festningen» gikk ikke ut av bruk, og var til slutt det flyet som ble mest brukt i bombingen av Tyskland.
Zhanjiang
Zhanjiang (kinesisk: 湛江; pinyin: Zhànjiāng, av franskmennene før kalt Fort-Bayard og Kouang Tschou Wan) er en by på prefekturnivå i provinsen Guangdong ved Kinas kyst mot Sørkinahavet. Befolkningen innen bygrensene anslås 6 698 500 (utgangen av 2006), hvorav i selve byen Zhanjiang hadde (2004) 568 000 innbyggere.
Sørflåten for Folkets frigjøringshærs marine har hovedbase i Zhanjiang.
Historie
Zhanjiang var lenge bare en liten fiskerhavn. I året 1898 besatte franske styrker byen med det for øye å anlegge en handelspost. En 99-årig påtvunget forpaktelsestraktat (lignende den britisk-kinesiske for Hongkong) ble undertegnet, og hele området, kalt Guangzhouwan, ble franskstyrt. Den økonomiske utvikling ble imidlertid ikke sammenlignbar verken med Hongkongs eller Macaos; Området rundt havnen var svært fattig.
Byen ble tilbakeført av Charles de Gaulle lenge før tiden, i 1946, kort etter annen verdenskrig. Da hadde byen også i en periode vært under japansk okkupasjon.
Byen har opplevd en sterk vekst, særlig etter Deng Xiaoping kom til makt i Folkerepublikken Kina. Byen er begunstiget med en dypvannshavn og en beliggenhet som er gunstig i forhold til transport til rike områder langs den sørkinesiske kyst.
Kulturminner
Fyrtårnet på Naozhou-øya (Naozhou dengta, 硇州灯塔) ble i 1996 oppført på Folkerepublikken Kinas liste over kulturminner).
Administrasjon
Byprefekturet Zhanjiang har jurisdiksjon over 4 distrikter (区 qū), 3 byfylker (市 shì) og 2 fylker (县 xiàn).
Samferdsel
Kinas riksvei 207 løper gjennom området. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya lengst sørvest i provinsen Guangdong.
Kinas riksvei 325 (Guangnan-veien) løper gjennom området. Den fører vestover fra Guangzhou i Guangdong til Nanning til den autonome region Guangxi.
Bekkenløsning
Bekkenløsning (også kjent som bekkenleddssyndrom) er en lidelse som rammer mange kvinner i forbindelse med svangerskap og fødsel. Halvparten av norske kvinner rapporterte i en studie å ha rygg- og/eller bekkensmerter i løpet av svangerskapet. For noen av disse kvinnene vedvarte også smertene etter fødselen.
Forekomst
Det er vanskelig å si noe sikkert om forekomsten, da definisjonen på bekkenleddssyndrom varierer veldig (3,9%-89,9%). Det er imidlertid ikke uvanlig med leddplager under svangerskap; i en norsk studie anga nesten halvparten av gravide kvinner at de hadde hatt smerter i et eller flere ledd under siste svangerskap.
Årsaksforhold
Hos alle gravide er det dramatisk endrede hormonnivåer under svangerskapet. En av virkningene av disse hormonene gjør at leddbånd i sammenføyningene av bekkenringen blir løsere. Da blir bekkenet blir mer fleksibelt. Dette gjelder først og fremst symfysis pubis, som er leddbåndene midt i skambenet nederst foran på maven. Det gjelder også de to iliosacralleddene, som er leddene litt ut på siden, lavt i korsryggen mellom korsbenet (sacrum) og bekkenbenet (ilium). Dersom slakkingen av disse leddbåndene medfører smerte på en slik måte at kvinnen har vanskelig for å fungere i det daglige, kalles det bekkenleddssyndrom.
Siden bekkenløsning bare opptrer i forbindelse med svangerskap, har en grunn til å tro at det til stor del skyldes endringene i hormonbalansen som normalt finner sted. Man har imidlertid ikke klart å klarlegge nøyaktig hvilken rolle de ulike hormonene spiller. Det er fremsatt hypoteser om progesteron, prokollagen og relaxin. Relaxin produseres i morkaken og tilhører familien av insulinlignende vekstfaktorer (IGF-familien).
Disponerende faktorer
Man har identifisert følgende risikofaktorer for utvikling av bekkenløsning:
Symptomer og tegn
Bekkenløsning har flere symptomer: Noen opplever at det blir vanskelig å gå /utvikler gjerne en vraltende gange), å snu seg i sengen, å sitte, å løfte noe, å bære, å kjøre bil, m.m. Felles for alle kvinner med bekkenleddssyndrom er smertene, som i de alvorligste tilfellene kan være invalidiserende.
Forebyggelse
Det antas at bevegelser som kan strekke de aktuelle leddbåndene kan forværre tilstanden. Bevegelser som gir vridninger i bekkenbuen eller vertikale krefter på en side av bekkenbuen bør unngås. For eksempel når en står opp av senga bør ikke ett ben taes langt ut til siden og ned på gulvet før det andre benet beveges etter. Bena bør flyttes ut til siden mer samlet. Når en går i trapp bør det ikke være med harde støt opp igjennom bena med rette knær, og dermed støt opp i ene siden av bekkenet. I trapper bør en gå med en mer fjærende, myk gange.
Vestre Svartisen
Vestre Svartisen er den nest største isbreen på Norges fastland.
Bekkenløsning
Behandling og rettigheter
Behandling av bekkenleddssyndrom retter seg i hovedsak mot symptomlindring. De grunnleggende tiltakene består i å få tilbake normal leddfunksjon og blir kvitt betennelsestilstander i muskulatur. Når smertene begynner å bli mindre er det ofte bra med stabiliserende øvelser fra fysioterapeut. Bassengtrening har også vist seg å ha god effekt.
Andre behandlingsformer med mer eller mindre dokumentert virkning:
Felles for alle typer behandling er at kvinnen må sette grenser og ikke presse seg over smertegrensen.
Hanging Rock gasskraftverk
Hanging Rock gasskraftverk er et varmekraftverk i Ironton i Lawrence County, delstaten Ohio i det sentrale USA. Det har en installert produksjonskapasitet på 1 240 MW, fordelt på 2 blokker. Brenselkilden for anlegget er naturgass. Anlegget stod ferdig i 2003. Operatør er Dynegy.
Bekkenløsning
Hjelpemidler
Mange kvinner med bekkenløsning kan ha bruk for hjelpemidler. Nyttige hjelpemidler kan være gripetang, skli-laken, sittepute, trykkavlastende madrass, støtdempende skosåler/sko, krykker eller rullestol.
Langvarig bruk av krykker bør unngås. Dette kan over tid gi svekket rygg og bekkenmuskulatur som senere kan forsterke smertene og gi langvarige symptomer
Ytelser fra trygdevesenet
Ved alvorlig plager ved bekkenleddssyndrom, kan det være aktuelt med ytelser fra trygdevesenet
Interesseorganisasjoner
Kvinner med bekkenløsningsplager har sin egen landsforening, Landsforeningen for kvinner med bekkenløsningsplager (LKB). Gjennom medlemskap i foreningen kan man få informasjon, veiledning og støtte. Foreningen har lokallag i 14 fylker. Den er tilknyttet Norges Handikapforbund (NHF).
Piazza al Serchio
Piazza al Serchio er en kommune i provinsen Lucca i den italienske regionen Toscana, med 2 515 innbyggere (2004).
Frem til det 19. århundre het stedet Pieve di Castelvecchio, etter en delvis bevart festning, som i middelalderen beskyttet passene i retning nord og vest.
Nabokommunene er Camporgiano, Sillano Giuncugnano, Minucciano og San Romano in Garfagnana.
Frazioni
Piazza al Serchio består av flere små husklynger i den øvre delen av Serchiodalen.
Kommunen omfatter følgende frazioni:
Borsigliana/Vergnano, Cogna, Colognola, Gragnana, Livignano, Petrognano, Petrognola, Nicciano/Cortia, Sant'anastasio, San Donnino og San Michele.
13. november
13. november er den 317. dagen i året og den 318. i skuddår. Det er 48 dager igjen av året.
Navnedag
Kirsten, Kirsti.
Fødsler
Se flere som er født 13. november i Kategori:Fødsler 13. november.
Dødsfall
Se flere som døde 13. november i Kategori:Dødsfall 13. november.
Søndre Folgefonna
Søndre Folgefonna er den tredje største isbreen på Norges fastland. Den er også den største av de tre breene som utgjør Folgefonna.
Østre Svartisen
Østre Svartisen er den fjerde største isbreen på Norges fastland.
Washington gasskraftverk
Washington gasskraftverk er et varmekraftverk i Beverly i Washington County, 110 km sørøst for Columbus i delstaten Ohio i det sentrale USA. Det har en installert produksjonskapasitet på 1 240 MW, fordelt på 5 turbiner. Brenselkilden for anlegget er naturgass. Anlegget stod ferdig i 2003. Operatør er Duke Energy.
Anlegget må ikke forveksles med Washington County gasskraftverk i Georgia.
Ylva Hedlund
Ylva Marianne Langermo-Hedlund (født Ylva Marianne Hedlund; 22. november 1949 i Lidingö) er en svensk tidligere skøyteløper som representerte hjemlandet og klubben IFK Lidingö.
Annet
Ylva Hedlund er datter til skøyteløperen Göthe Hedlund som deltok i vinter-OL 1948 med bronse på 5 000 meter og i vinter-OL 1952.
Europavei 127
Europavei 127 går mellom Omsk i Russland og grensen mot Kina ved Maikapshagai i Kasakhstan. Maikapshagai er det østligste punktet på europaveinettet. Hele strekningen følger elva Irtysj.
NSB type 18
NSB type 18 var en damplokomotivtype hos NSB produsert i perioden 1900 til 1919 hos Hartmann og Hamar Jernstøberi. Typen var opprinnelig ment for Nordbanen, men var i bruk på de fleste linjene i Norge. Det ble bygget 35 stk av denne typen i modellene 18a, 18b og 18c, hvorav den seneste modellen c var noe tyngre og hadde et større sylinderdiameter og slagvolum. De tidlige modellene, 18a og 18b, ble senere oppgradert til c-standard. Type 18 har rundt 825 hestekrefter og en tjenestevekt på 81 tonn inkludert tenderen samt en topphastighet på 65 km/t. Etter hvert som jernbanetrafikken tok seg opp ble disse maskinene erstattet av kraftigere lokomotiver.
Det siste lokomotivet av NSB type 18c nummer 255 bygget i 1913 av Hamar Jernstøberi ble utrangert den 25. august 1969 og ble siden bevart av Bergens Tekniske Museum. Dette lokomotivet ble også restaurert i perioden 1980 til 1992 av Norsk Jernbaneklubb og blir i dag disponert ved Gamle Vossebanen hvor den er i drift hver sommer. 18 255 var opprinnelig stasjonert ved Eidsvold – Ottabanen, men ble senere brukt i Drammen, Oslo og Trondheim distrikt, hvor det etter sistnevnte trafikkerte linjen mellom Grong og Namsos.
Type 18a
Lokomotivene av typen 18a var egentlig ment for Nordbanen Distrikt (Grefsen-Røykenvik, Grefsen-Gjøvik og Reinsvoll-Skreia). Lokomotiv 134 var i tiden fra 1964 til det ble utrangert i 1968 det eldste lokomotivet i drift hos NSB. Lokomotivene 131-134 ble bygget på Hartmann Chemnitz i 1900, lokomotivene 135-138 ble bygget av samme fabrikant til samme bruk i 1901, og lokomotivene 157 og 158 hos Hamar Jernstøberi i 1903. Alle lokomotivene av typen 18a bortsett fra lokomotiv 135 og 157 ble ombygget til 18c.
Type 18b
Type 18b ble bygget av Hamar jernstøberi i 1907 for bruk på Gjøvikbanen og Bergensbanen. Lokomotivene fikk nr 184-189. De ble stasjonert i Bergen, Hamar, Trondheim, Kristiansand, Arendal, Eidsvoll-Otta-banen og Otta-Dombåsbanen. De to siste lokomotivene av typen 18b var lokomotiv nr. 184 og 186 som ble utrangert i 1962. Lokomotiv 184 ble i 1938 bygget om til 18c og 186 ble ombygget til 18c i 1948.
VM i kunstløp 1929
VM i kunstløp 1929. Verdensmesterskapet i kunstløp for kvinner og par ble arrangert på Városligeti Műjégpálya i Budapest i Ungarn 2 og 3. februar 1929. Konkurransen for menn ble arrangert i London i Storbritannia 4. og 5. mars 1929.
Gillis Grafström fra Sverige ble verdensmester i kunstløp for menn og norske Sonja Henie for kvinner. Lilly Scholz & Otto Kaiser fra Østerrike ble verdesmester i parløp.
Dagne Groven Myhren
Dagne Groven Myhren (født 19. september 1940) er norsk litteraturforsker, folkemusiker og statsstipendiat.
Liv og virke
Hun har musikkvitenskap, folkeminnevitenskap og nordisk i fagkretsen, og er dr.philos. fra 1988 på en avhandling om Henrik Wergelands kosmologiske dikt «Skabelsen, Mennesket og Messias» i begge utforminger. I 1990 ble hun utnevnt til statsstipendiat. Fra 1972 har hun vært tilknyttet Universitetet i Oslo ved Institutt for nordistikk og litteraturvitenskap som timelærer, vit.ass., universitetsstipendiat og universitetslektor. I årene 1998-2003 var hun professor II.
Dagne Groven Myhrens produksjon omfatter foruten litteraturvitenskapelige arbeider, også arbeider om norsk folkemusikk. Som utøver av vokal folkemusikk er hun bredt representert i Norsk rikskringkastings folkemusikkarkiv og har siden 1964 laget folkemusikkprogram på freelance-basis. Hun har også holdt flere foredrag for P2-akademiet, NRK.
I 1970-årene var hun med på å dra i gang kvedarbølgen sammen med Agnes Buen Garnås og har 1. premie på landskappleik. Hun er daglig leder for «Eivind Grovens institutt for musikk og rein-stemming».
Hun har vært engasjert i Ingeborg Refling Hagens kulturpedagogiske prosjekt som skuespiller, oppleser, foredragsholder og – i mange år – konferansier ved det årlige Wergelandstevnet på Tangen i Stange ved Mjøsa.
Hennes far var komponisten Eivind Groven. Moren, Ragna Groven, var søster av Ingeborg Refling Hagen. Dagne Groven Myhrens mann var filolog og folkemusiker Magne Myhren; de har barna Øyonn og Eilev Groven Myhren. Hennes søsken er Aslaug Groven Michaelsen, Tone Groven Holmboe og Gudmund Groven. Munnspillvirtuosen Sigmund Groven, er søskenbarn på farssida.
Musikk
Hun har tonesatt dikt av Wergeland, Ingeborg Refling Hagen, Børli og Grundtvig. Som sanger har hun bl.a. deltatt på
Tilbakeholdsrett
Tilbakeholdsrett (også kjent som retensjonsrett) er den rett en kreditor har til å holde tilbake en formuesgjenstand som tilhører en annen som sikkerhet for et pengekrav. Motstykket er detensjonsrett, som er en rett til å holde tilbake sin egen ytelse i et kontraktsforhold. Bakgrunnen for reglene om tilbakeholdsrett er at den skal virke som oppfyllelsespress på debitor, samtidig som kreditor får betryggende sikkerhet for sin fordring.
Det er visse særlover som regulerer tilbakeholdsrett innenfor sitt område, blant annet håndverkertjenesteloven § 46 og sjøloven § 54. Reglene som kommer til uttrykk i disse lovene kan imidlertid ses som enkeltstående utslag av en generell ulovfestet regel. Et sentralt vilkår som må være oppfylt for at man lovlig skal kunne utøve tilbakeholdsrett er at det må være konneksitet mellom kravet og grunnlaget for at gjenstanden er i kreditors besittelse, det vil si at det må være en naturlig sammenheng mellom forholdene. Et typisk eksempel er en bilmekaniker som holder tilbake bilen han har utført reparasjoner på som sikkerhet for reparasjonsomkostningene. Det gjelder i utgangspunktet ingen begrensninger for hvor stort misforhold det kan være mellom kravet og formuesgjenstandens verdi. Tilbakeholdsrett kan således utøves i et skip verdt flere millioner kroner for et krav på kun et par tusen. Dersom det tilbakeholdte kan deles opp slik at de enkelte deler beholder sin verdi kan man imidlertid som hovedregel ikke holde tilbake mer enn det som behøves for å gi tilstrekkelig sikkerhet for kravet. En viss begrensning vil dessuten muligens foreligge der tilbakeholdsretten har preg av ren sjikane.
Tilbakeholdsrett er klart mest praktisk for løsøregjenstander, og i slike tilfeller vil den ha mange likhetspunkter med håndpant etter panteloven § 3-2. Som hovedregel kan tilbakeholdsrett utøves i alt løsøre, men det gjøres visse unntak for ting det ville være urimelig å holde tilbake, som for eksempel pass, førerkort og lignende legitimasjonspapirer. Fast eiendom kan derimot ikke være gjenstand for tilbakeholdsrett. Utgangspunktet er at den som utøver tilbakeholdsrett har fullt rettsvern i forhold til andre som gjør krav gjeldende i tingen, men det foreligger visse unntak fra dette der gjenstanden egentlig tilhører en annen, for eksempel der det foreligger eiendomsforbehold eller gyldig salgspant.
Den som utøver tilbakeholdsrett har visse omsorgsforplikteser i forhold til gjenstanden(e) han besitter. Omkostningene han blir påført som følge av dette kan han kreve erstattet av eieren og sikre under tilbakeholdsretten på samme måte som hovedkravet. Som utgangspunkt har ikke kreditor rett til å selge gjenstanden(e), men i særlige tilfelle er det likevel anledning til dette. For det første er salgsrett hjemlet i «Lov om rett for handverkarar o.a. til å selja ting som ikkje vert henta» fra 1953. I andre tilfeller vil en salgsrett kunne foreligge under særegne omstendigheter, særlig der hvor kreditor har sittet med gjenstanden(e) i lang tid, og omkostningene ved dette begynner å bli betydelige. En konkret rimelighetsvurdering vil være avgjørende. Før et eventuelt salg bør imidlertid eieren varsles, slik at han gis en siste sjanse til å gjøre opp for seg.
Se også
Zurückbehaltungsrecht Lien
Fayette gasskraftverk
Fayette gasskraftverk er et varmekraftverk utenfor Masontown i Fayette County, delstaten Pennsylvania i det østlige USA. Det har en installert produksjonskapasitet på 620 MW, fordelt på 3 turbiner. Brenselkilden for anlegget er naturgass. Anlegget stod ferdig i 2003. Operatør er Duke Energy.
Anlegget må ikke forveksles med Fayette kullkraftverk i Texas.
Henrik I av Champagne
Henrik I av Champagne (født desember 1127, død 17. mars 1181 i Troyes), kjent som «le Libéral» (Den liberale), var greve av Champagne fra 1152 til 1181.
Bakgrunn
Han var den eldste sønnen til grev Thibaut II av Champagne (som også var grev Thibaut IV av Blois).
Henrik I deltok i det andre korstog i den franske hæren under ledelse av Ludvig VII av Frankrike. Han fraktet med seg et anbefalingsbrev fra Bernard v Clairvaux adressert til Alexios I Komnenos, den bysantinske keiser. Henrik I er nevnt blant de som var til stede ved et møte som ble holdt av Balduin III av Jerusalem i Akko den 24. juni 1148.
Hersker over Champagne
Ved sin fars død valgte Henrik å ta Champagne og overlot familiens øvrige besittelser, inkludert Blois, Chartres, Sancerre, og Chateaudun, til sine yngre brødre. I samtiden kan dette ha bli sett på som et overraskende valg da de øvrige områdene var både rikere og bedre utviklet, men muligens hadde Henrik sett de økonomiske mulighetene som lå i Champagne, og det var under hans styre at landet oppnådde den høye posisjon som et av de rikeste og sterkeste av de franske fyrstedømmene.
Henrik etablerte et velordnet styre over Champagnes adel, og kunne ha tillit til at han hadde støtte fra rundt 2000 vasaller, noe som i seg selv gjorde ham bortimot likestilt med den franske kongen i militær makt. Dette gjorde i sin tur Champagne til et bra sted for leiesoldater å samles og under grevens beskyttelse ble markedsplassene i Champagne en sentral del for langdistansehandel og finans i middelalderens Europa.
I tillegg ble grevens hoff i Troyes et litterært senter. Walter Map var blant de som fant gjestfrihet her. Den lærde Stefan av Alinerre var blant Henriks hoffmenn, og ble kansler av grevskapet i 1176.
I 1179 dro Henrik til Jerusalem på nytt sammen med en gruppe franske riddere, blant annet hans slektninger Pierre av Courtenay (bror av Ludvig VII av Frankrike) og Filip av Dreux, biskop av Beauvais. Han reiste tilbake gjennom Europa via landruten over Lilleasia og ble tatt til fange for løsepenger av Kilij Arslan II, seldsjukkenes sultan av Rüm. Den bysantinske keiseren betalte løsepengene og Henrik ble løslatt, men han døde deretter kort tid etterpå.
Familie
I 1164 hadde Henrik giftet seg med Marie Capet, datter av Ludvig VII av Frankrike og Eleanora av Aquitaine. De fikk fire barn:
Henrik I ble etterfulgt av sin eldste sønn Henrik II. Etter at Henrik II ble konge av Jerusalem var det hans yngste sønn Theobald som ble greve av Champagne.
Demy de Zeeuw
Demy Patrick René de Zeeuw (født 26. mai 1983 i Apeldoorn) er en nederlandsk fotballspiller som for tiden er klubbløs.
Demy de Zeeuw begynte å spille fotball i Apeldoorn hos klubben AGOVV Apeldoorn. Etter hvert dro han til nabo-klubben Go Ahead Eagles fra Deventer, hvor han fikk sin proff-debut. I 2001/02 sesongen fikk De Zeeuw 3 kamper for Marc Overmars' tidligere klubb. Til og med sesongen 2004/05 fikk De Zeeuw 55 kamper og scoret 7 mål. Han imponerte spesielt i sin siste sesong, og flere klubber fikk øynene opp for han. Han dro til slutt altså til AZ
Nederland U-21
Demy de Zeeuw spilte også for, og var en av de viktigste spillerne da Nederland vant U21-EM i Portugal i 2006. Han spilte alle kampene i sluttspillet, hvor trener Foppe de Haan sørget for at Nederland U21 for første gang vant U21-EM.
Karriere som spiller
(Sist oppdatert 1. juli 2007)
Ĥ
Ĥ og ĥ (H med cirkumfleks) er den ellevte bokstaven i esperantos alfabet. Den har lydverdien /x/, altså den samme som «ch» har i Bach. Den er den minst brukte av esperantos fem «spesialkonsonanter». I begynnelsen ble ĥ ofte brukt til å representere «ch» fra greske lånord, men ettersom denne lyden er blitt til /k/ i de fleste europeiske språk, ble ĥ fjernet fra mange lånord med gresk opphav til fordel for k. Denne endringen var stort sett fullført før Første verdenskrig. Ĥ brukes fortsatt i en del lånord som ikke er av gresk opphav, samt i en del greske lånord, der dette ordet er i et minimalt par med et annet, og det er kun ĥ-en som skiller dem fra hverandre fonetisk. For eksempel ĥoro (kor) og koro (hjerte).
Se også:
Creekmouth
Creekmouth er et forstadsområde i Barking and Dagenham. Det er for det meste industri der, men også noen mindre boligområder.
Dicks Creek kraftverk
Dicks Creek kraftverk er et varmekraftverk i Butler County, 50 km nord for Cincinnati i delstaten Ohio i det sentrale USA. Det har en installert produksjonskapasitet på 172 MW, fordelt på 5 turbiner. Brenselkilden for anlegget er naturgass og fyringsolje (i én turbin). Anlegget stod ferdig i 1969. Operatør er Duke Energy.
Det drønner gjennom dalen
Det drønner gjennom dalen er en norsk film fra 1937 som ble regissert av Olav Dalgard, og produsert for LO. Det drønner gjennom dalen er den andre i en «arbeider-trilogi». De to andre er Lenkene brytes (1938) og Gryr i Norden (1939).
Et spennende tidsbilde fra 1931 - arbeidsløshetens og elendighetens år i skogsbygdene i Norge. Filmen er viktig både som filmhistorie og samfunnsskildring. Vi får et innblikk i arbeidsforhold og klassemotsetninger mellom tømmerfløtere og skogseiere. Med utgangspunkt i hendelsene i Julussakonflikten og Vestmarka skildres gryende organisering, samhold og streik. (NFI)
Robert Gesink
Robert Gesink (født 31. mai 1986 i Varsseveld, Gelderland) er en profesjonell nederlandsk landeveissyklist. Han sykler for det nederlandske laget Team LottoNL-Jumbo.
I 2008 endte han på en 7.-plass sammenlagt i Vuelta a España.
Roser til Monica
Roser til Monica er en norsk film fra 1956. Regien var ved Bjarne Andersen.
Vestmanna
Vestmanna er en av Færøyenes beste, naturlige havner. Fiskeri, havbruk og maritim industri har avløst landbruket som bygdas viktigste næringsveier. Halvparten av Færøyenes vannkraft produseres i Vestmanna, hvor kraftselskapet SEV også har hovedkontor. Vestmanna var et viktig fergested frem til åpningen av Vágatunnilin i 2002. Mange turister kommer til bygda for å beskue fuglefjellene på nordvestkysten, Vestmannabjørgini.
Vestmanna kirkja er sognekirke. Administrativt var sognet Vestmanna en del av Norðstreymoyar prestagjalds kommuna fra innføringen av det lokale selvstyret i 1872. I 1892 ble sognet utskilt som en egen kommune.
Geografi
Vestmanna ligger på vestkysten av Streymoy og har en havn som betraktes som en av Færøyenes beste naturlige havner. Stedet er omringet av Hægstafjall (296 moh.), Økslin (317 moh.), Loysingafjall (639 moh.) og Moskurfjall (624 moh.). Den lille elven Gjógvará, som i dag er delvis lagt i rør, har sitt utløp ved Vestmanna. Siden 1950-tallet har det vært produksjon av vannkraft fra Gjógvará i de fire demningene ovenfor byen. Dette utgjør til sammen Færøyenes største vannkraftverk.
Mange turister kommer til Vestmanna for å betrakte de gigantiske fuglefjellene i nord, Vestmannabjørgini. Den beste tiden er juni og juli, da millioner av sjøfugler befolker Færøyene. I tillegg til klippene er det flere naturlige grotter langs kysten. Disse kan man besøke når bølgeforholdene tillater det. Det er også mulig å dra med båt til Slættanes.
Fra Vestmanna går det en historisk vandrerute over fjellet til Saksun. Denne ruten er på ca. 18 km, regnes som krevende, og bør forberedes grundig.
Historie
Bygdenavnet kommer fra norrønt Vestmannahǫfn, hvor det siste leddet henspiller på den naturlige havnen. Folkenavnet vestmenn viser trolig til norrøn-gælere som bosatte øyene. Bygda deler slik navneopphav med Vestmannaeyjar på Island.
Vestmanna er første gang nevnt skriftlig omkring år 1400. Tidlig på 1600-tallet var Vestmanna plaget av barbareskpirater. I 1615 ble tre irske sjørøverskip overrasket av to danske orlogsskip i Vestmanna. 27 irer falt i kampen, 55 ble druknet like etter, og 8 sjørøveroffiserer ble hengt.
I desember 1759, under syvårskrigen, måtte François Thurots skvadron søke ly i Vestmanna grunnet harde værforhold. Mangelen på tilgjengelige forsyninger fra lokalbefolkningen var den utløsende årsaken til skvandronens raid langs kysten av Nord-Irland.
I 1897 bygde man her et skipsverft som først og fremst skulle utføre reparasjoner på fiskefartøyer, som den gang ble kjøpt i Storbritannia. I dag hører dette verftet til verftet i Tórshavn. I 1950 bygde man Færøyenes største vannkraftverk i Vestmanna. I 1986 kom 80 prosent av Færøyenes vannkraft herfra.
I flere årtier var det fergeforbindelse mellom Vestmanna og Vágar. Med Vágatunnilin, som ble ferdigstilt i desember 2002, ble denne forbindselsen overflødig.
The Chase (album)
The Chase er et musikkalbum av Marit Larsen, utgitt den 13. oktober 2008. Albumet hadde 1.-plass på VG-lista topp 40 som sin beste listeplassering i Norge. Den første singelen, «If a Song Could Get Me You» hadde 1.-plass på VG-lista topp 20 som sin beste listeplassering i Norge.
Platen består av 10 sanger, og Marit Larsen har vært med på å lage alle sangene selv.
Kong Johans liv og død
Kong Johans liv og død (engelsk The Life and Death of King John, skrevet 1594–1596) er et historisk skuespill av William Shakespeare som dramatiserer regimet til kong Johan av England (konge i årene 1199–1216), sønn av Henrik II av England og Eleanora av Aquitaine, og selv far til kong Henrik III av England. Det er antatt at stykket ble skrevet på midten av 1590-tallet, men det ble ikke utgitt før i First Folio i 1623. <!-- Kommenterer vekk maskinoversatt tekst
Kilder
Shakespeares stykke har en tett slektskap med et tidligere historisk stykke, Det vanskelige regimet til kong Johan (The Troublesome Reign of King John, ca. 1589). Det er enighet blant dagens forskere at det tidligere stykket skaffet Shakespeare både en kilde og en modell for hans eget. Det finnes imidlertid en sterk opposisjonell forskningskritikk, som begynner med Peter Alexander og fortsetter med arbeidet til E. A. J. Honigmann, og som har diskutert prioriteten i Shakespeares stykke. En del litteraturforskere mener at Shakespeare reviderte den tidlige utgaven av stykket på midten av 1590-tallet. Det er mulig at Det vanskelige regimet til kong Johan er hans eget stykke eller at det er en ”dårlig quarto” eller en rekonstruksjon satt sammen fra hukommelsen av en eller flere skuespillere i tidligere teaterproduksjon.